CELEX: 62016CN0156
Language: et
Date: 2016-03-17 00:00:00
Title: Kohtuasi C-156/16: Eelotsusetaotlus, mille on esitanud Finanzgericht München (Saksamaa) 17. märtsil 2016 – Tigers GmbH versus Hauptzollamt Landshut

13.6.2016   
            
            
               ET
            
            
               Euroopa Liidu Teataja
            
            
               C 211/29
            
         
      Eelotsusetaotlus, mille on esitanud Finanzgericht München (Saksamaa) 17. märtsil 2016 – Tigers GmbH versus Hauptzollamt Landshut
      (Kohtuasi C-156/16)
      (2016/C 211/37)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht München
      
         Põhikohtuasja pooled
      
      
         Kaebaja: Tigers GmbH
      
         Vastustaja: Hauptzollamt Landshut
      
         Eelotsuse küsimused
      
      
                  1.
               
               
                  Kas nõukogu 13. mai 2013. aasta rakendusmääruse (EL) nr 412/2013 (1), millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes, artikli 1 lõige 3 lubab lõpliku dumpinguvastase tollimaksu esmakordse kindlaksmääramise korral esitada kehtiv faktuurarve tagantjärele, kui kõik muud vajalikud tingimused individuaalse dumpinguvastase tollimaksu määra kohaldamiseks on täidetud?
               
            
                  II.
               
               
                  Kui esimesele küsimusele tuleb vastata eitavalt:
               
            
                  2.
               
               
                  Kas nõukogu 12. oktoobri 1992. aasta määruse (EMÜ) nr 2913/92 (2), millega kehtestatakse ühenduse tolliseadustik, mida on muudetud Euroopa Parlamendi ja nõukogu 16. novembri 2000. aasta määrusega (EÜ) nr 2700/2000 (3), artikliga 78 on vastuolus, kui toll keeldub kontrolli raames dumpinguvastase tollimaksu tagasimaksmisest, põhjendades oma otsust sellega, et deklarant esitas nõuetekohase faktuurarve alles pärast tollideklaratsiooni esitamist?
               
            
         (1)  ELT L 131, lk 1.
      
         (2)  EÜT L 302, lk 1; ELT eriväljaanne 02/04, lk 307.
      
         (3)  Euroopa Parlamendi ja nõukogu 16. novembri 2000. aasta määrus (EÜ) nr 2700/2000, millega muudetakse nõukogu määrust (EMÜ) nr 2913/92, millega kehtestatakse ühenduse tolliseadustik (EÜT L 311, lk 17; ELT eriväljaanne 02/10, lk 239).